CELEX: 62008CA0247
Language: da
Date: 2009-10-01 00:00:00
Title: Sag C-247/08: Domstolens dom (Første Afdeling) af 1. oktober 2009 — Gaz de France — Berliner Investissement SA mod Bundeszentralamt für Steuern (anmodning om præjudiciel afgørelse fra Finanzgericht Köln — Tyskland) (Frie kapitalbevægelser — fritagelse for kildeskat i datterselskabets medlemsstat af udbytte udloddet til moderselskabet — udtrykket selskab i en medlemsstat — société par actions simplifiée (forenklet aktieselskab) efter fransk ret)

21.11.2009   
            
            
               DA
            
            
               Den Europæiske Unions Tidende
            
            
               C 282/11
            
         Domstolens dom (Første Afdeling) af 1. oktober 2009 — Gaz de France — Berliner Investissement SA mod Bundeszentralamt für Steuern (anmodning om præjudiciel afgørelse fra Finanzgericht Köln — Tyskland)
   (Sag C-247/08) (1)
   
   (Frie kapitalbevægelser - fritagelse for kildeskat i datterselskabets medlemsstat af udbytte udloddet til moderselskabet - udtrykket »selskab i en medlemsstat« - »société par actions simplifiée« (forenklet aktieselskab) efter fransk ret)
   2009/C 282/19
   Processprog: tysk
   
      Den forelæggende ret
   
   Finanzgericht Köln
   
      Parter i hovedsagen
   
   
      Sagsøger: Gaz de France — Berliner Investissement SA
   
      Sagsøgt: Bundeszentralamt für Steuern
   
      Sagens genstand
   
   Anmodning om præjudiciel afgørelse — Finanzgericht Köln — fortolkning af artikel 43 EF og 48 EF, artikel 56, stk. 1, EF og artikel 58, stk. 1, litra a), og stk. 3, EF, samt artikel 2, litra a), og litra f) i bilaget til Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6) — begrebet »selskab i en medlemsstat« — afslag i datterselskabets medlemsstat på at indrømme fritagelse for kildeskat af udbytte for et fransk moderselskab af typen »société par actions simplifiée«, idet denne selskabstype på tidspunktet for de faktiske omstændigheder endnu ikke var opført på listen i bilaget til direktivet
   
      Konklusion
   
   
               1)
            
            
               Artikel 2, litra a), i Rådets direktiv 90/435/EØF af 23. juli 1990 om en fælles beskatningsordning for moder- og datterselskaber fra forskellige medlemsstater, sammenholdt med litra f) i bilaget til dette, skal fortolkes således, at et fransk selskab, der har selskabsformen »société par actions simplifiée«, ikke kan anses for et »selskab i en medlemsstat« i direktivets forstand, før direktivet blev ændret ved Rådets direktiv 2003/123/EF af 22. december 2003.
            
         
               2)
            
            
               Gennemgangen af det andet spørgsmål har intet frembragt, der kan rejse tvivl om gyldigheden af artikel 2, litra a), i direktiv 90/435, sammenholdt med litra f) i bilaget til dette og med direktivets artikel 5, stk. 1.
            
         
      (1)  EUT C 223 af 30.8.2008.